ભારતમાં ૪૫ વર્ષથી ઉપરના લોકોમાં લગભગ પચાસ ટકા લોકોમાં આ રોગ જોવા મળે છે, જ્યારે ૬૦ વર્ષથી ઉપરના લોકોમાં ૮૦ ટકા લોકોમાં અને ૮૦ વર્ષથી ઉપરના બધા જ એટલે કે ૧૦૦ ટકા લોકોમાં ઑસ્ટિયોઆર્થ્રાઇટિસ જોવા મળે છે. મોટી ઉંમરે શરીર ઘસાઈ જાય છે. એને કારણે આ રોગ થાય છે. આ પ્રકારનો આર્થ્રાઇટિસ પગના ઘૂંટણ પર સૌથી વધુ અસર કરે છે. ભારતમાં જે વૃદ્ધ લોકોને ઑસ્ટિયોઆર્થ્રાઇટિસ થાય છે એવા ૧૦માંથી ૯ લોકોને ઘૂંટણની તકલીફ જોવા મળે છે.